छोटे साहिबजादों ने सिख धर्म के लिए छोटी-सी आयु में दी कुर्बानी
5 7 वर्ष की आयु में मुगलों ने जिंदा दीवारों में चिनवाकर किया था शहीद
भास्करन्यूज| गुहलाचीका
सिखोंकेदसवें गुरु श्री गोबिंद सिंह के छोटे साहिबजादों की याद में हर वर्ष की भांति इस बार भी तहसील कार्यालय के सामने स्थित दुकानदारों ने भंडारे का आयोजन किया। इस भंडारे में सुबह से शाम तक पकोड़ों चाय का लंगर चलाया गया। इस अवसर पर जानकारी देते हुए खालसा यूथ क्लब के सदस्यों हरविंद्र सिंह, गुरविन्द्र सिंह, दर्शन सिंह,सुभाष चंद ने बताया कि गुरु गोबिंद सिंह के छोटे बेटों को सिख धर्म में छोटे साहिबजादों के नाम से याद किया जाता है। उन्होंने बताया कि गुरु जी के बड़े साहिबजादों बाबा अजीत सिंह बाबा जुझार सिंह ने चमकौर के मैदान में मुगलों से लड़ते हुए शहादत पाने के बाद पांच प्यारों के हुक्म पर गुरु जी ने आनंदपुर का किला खाली कर दिया।
किले से निकलने के बाद सरसा नदी को पार करते हुए तेज बहाव में गुरु जी का परिवार बिछड़ गया, जहां से गुरु जी अलग दिशा में गुरु मां माता गुजरी छोटे साहिबजादों के साथ अलग दिशा में चले गए। उन्होंने बताया कि गुरु ही एक रसोइये गंगू की मुखबिरी पर गिरफ्तार करके सरहिंद के मुगल बादशाह वजीर खान के सामने पेश किया गया, जिसने पांच और सात वर्ष की छोटी सी आयु के उन बच्चों पर धर्म बदलने के लिए अनेकों प्रकार के दबाव लालच दिए लेकिन साहिबजादों ने उनकी बात नहीं मानी, जिसके चलते उन मासूमों को आज के दिन जिंदा ही दीवारों में चिनवाकर शहीद कर दिया गया था। उन्होंने बताया कि सिख धर्म में आज के दिन को बहुत ही श्रद्धा भाव से मनाया जाता है और साहिबजादों को याद किया जाता है।
छोटे साहिबजादों की याद में लगाए गए भंडारे में प्रसाद वितरित करते हुए श्रद्धालु।
hin_Deva hin_Deva bho_Deva hin_Deva hin_Deva hin_Deva